---
# System prepended metadata

title: Kava
tags: [' kavalactones', kava, ' kavain', ' desmethoxyyangoni', ' methysticin', ' yangonin', ' dihydromethysticin']

---

---
title: Kava
image: https://media.istockphoto.com/photos/kava-leafs-in-the-forest-picture-id1165529086?k=6&m=1165529086&s=612x612&w=0&h=bdt2HW7Tsam1qNnDU4r3ObGCkfKd2ZZ5cVa9M6jE6mA=
description: Par Klusā okeāna salās augošu krūmu.
tags: kava, kavalactones, kavain, methysticin, dihydromethysticin, yangonin, desmethoxyyangoni
GA: G-6QHNFLGNM1
---

Kava
===

* [Kava](https://en.wikipedia.org/wiki/Kava) jeb kava kava ir Klusā okeāna salās augošs krūms.
* Kavas saknēm piemīt sedatīvas un anestezējošas īpašības. No tām gatavo dzērienu, ko lieto ikdienas uzturā vietējo tradicionālo kultūru pārstāvji Polinēzijā (it īpaši [Havajās](https://www.google.lv/maps/@20.0403876,-157.5379016,5z) un [Vanuatu](https://www.google.lv/maps/@-15.9071057,167.4437127,5z)), Melanēzijā un atsevišķās vietās Mikronēzijā.
* Kavas dzērienam ir relaksējoša iedarbība un tas ir efektīvs līdzeklis akūtas [sociālās fobijas](https://lv.wikipedia.org/wiki/Soci%C4%81l%C4%81_fobija) mazināšanā, neietekmējot [prāta spējas](https://lv.wikipedia.org/wiki/Intelekts).
* Rietumu pasaulē kavu izplata ne vien tradicionālā veidā, bet arī kā farmaceitiskas zāles vai uztura bagātinātāju tablešu un ekstraktu formā.

## Kavalaktoni ([*kavalactones*](https://en.wikipedia.org/wiki/Kavalactone))

* Kava satur 15 dažādas psihoaktīvās vielas un šīs velas sauc par kavalaktoniem.
* Ir 6 galvenie kavalaktoni, kuri veido aptuveni 96% no visiem kavalaktoniem. Šīs vielas kavā atrodas dažādos daudzumos, atkarībā no auga dzimtas:
    * [kavaīns](https://en.wikipedia.org/wiki/Kavain) (*kavain*)
    * [dihidrokavaīns](https://en.wikipedia.org/wiki/Dihydrokavain) (*dihydrokavain*)
    * [metiscīns](https://en.wikipedia.org/wiki/Methysticin) (*methysticin*)
    * [dihidrometiscīns](https://en.wikipedia.org/wiki/Dihydromethysticin) (dihydromethysticin)
    * [angonīns](https://en.wikipedia.org/wiki/Yangonin) (*yangonin*)
    * [desmetioksiangonīns](https://en.wikipedia.org/wiki/Desmethoxyyangonin) (*desmethoxyyangoni*)
* Kavalaktoni saistās ar dažādiem smadzeņu receptoriem, jo īpaši tajā smadzeņu daļā, kas pazīstama kā [amigdala](https://en.wikipedia.org/wiki/Amygdala), kura regulē baiļu un trauksmes sajūtas.

### Kavaīns

* Kavaīns ir galvenais kavalaktons, kas galvenokārt atrodams kavas saknēs.
* Kavaīns izraisa relaksācijas sajūtu, tam ir nomierinoša iedarbība. Tas darbojas kā muskuļu relaksants tajā pašā laikā tiek saglabāta aktīva smadzeņu darbība, saglabājas modrība.
* Joprojām tiek apspriests kavaīna mehānisms par tā [psihotropo](https://lv.wikipedia.org/wiki/Psihotrop%C4%81_viela), nomierinošo un [anksiolītisko](https://en.wikipedia.org/wiki/Anxiolytic) iedarbību.

### Desmetioksiangonīns

* Desmetioksiangonīns palielina [dopamīna](https://lv.wikipedia.org/wiki/Dofam%C4%ABns) koncetrāciju smadzenēs, dodot vieglu eiforisku sajūtu.
* Potenciāli var veicināt [serotonīna](https://lv.wikipedia.org/wiki/Seroton%C4%ABns) un citu [kateholamīnu](https://en.wikipedia.org/wiki/Catecholamine) koncentrācijas paaugstināšanos, kā arī var būt atbildīgs par kavas uzmanības veicinošo iedarbību.

### Angonīns

* Angonīns rada līdzīgu farmakoloģisku reakciju kā [marihuāna](https://lv.wikipedia.org/wiki/Marihu%C4%81na), jo tas saistās ar tiem pašiem [kanabinoīdu receptoriem](https://en.wikipedia.org/wiki/Cannabinoid_receptor).

### Pipermetistīns ([*pipermethystine*](https://en.wikipedia.org/wiki/Pipermethystine))

* Kavas dzērienam, blakus pozitīvajiem efektiem, ir arī defekti - [alkaloīds](https://lv.wikipedia.org/wiki/Alkalo%C4%ABdi), ko sauc par pipermetistīnu un kas varētu nodarīt smagus bojājumus aknām. Tāpēc kavas lietošana daudzās valstīs ir aizliegta.
* Pipermetistīns atrodas auga kātā un nav atrasts auga saknēs.
* <span></span>2001. un 2002. gadā vairākās Eiropas valstis tika ziņots par kava saistību ar smagiem aknu bojājumiem tādiem kā hepatīts, ciroze un aknu mazspēja. Rezultātā kava tika aizliegta Vācijā, Itālijā un Anglijā. Ārpus Eiropas ziņas par problēmām ar kavu ir bijušas ļoti maz. Gadu simtiem kava ir izmantota Klusā okeāna dienvidos bez zināmiem nelabvēlīgiem efektiem. Amerikas Savienotajās Valstīs kava nav aizliegta un to joprojām izmeklē “Pārtikas un zāļu pārvalde” ([FDA](https://en.wikipedia.org/wiki/Food_and_Drug_Administration)).
* Viena no iespējamajām problēmām ar kavu Eiropā ir tāda, ka auga iegūšana un sagatavošana lietošanai nenotiek piekopjot tradicionālās metodes. Lielākā daļa Amerikas Savienotajās Valstīs pārdoto kavas produktu ir iegūti tikai no auga saknes, bet lapas un stublājs netiek izmantots. Tas ir saskaņā ar tradicionālo sagatavošanu.
* Pierādījumi liecina, ka vairāki kava ražotāji Eiropā, papildus sakņu vākšanai, izmanto arī auga lapas un stublājus, galvenokārt, lai ietaupītu naudu un apmierinātu milzīgo pieprasījumu, kas radies dažu gadu laikā.
* Tomēr nav skaidrs, vai aknu bojājumi ir saistīti tieši ar pašas kavas lietošanu vai arī tas ir ticis lietots kombinācijā ar citiem recepšu vai bezrecepšu medikamentiem, kas var izraisīt zināmu mijiedarbību. Pamatojoties uz esošajiem pētījumiem un pierādījumiem, nekad nav pierādīts, ka kavas lietošana būtu toksiska aknām.

## Ķīmiskais tips ([*chemotype*](https://en.wikipedia.org/wiki/Chemotype))

* Katram kavalaktonam tiek piešķirts identifikācijas numurs (1 = desmetioksiangonīns , 2 = dihidrokavaīns, 3 = angonīns, 4 = kavaīns, 5 = dihidrometiscīns un 6 = mesticīns).
* Kavas “kokteilī” šie seši kavalaktoni var būt dažādās proporcijās, tāpēc katrs “kokteilis” var radīt atšķirīgu fizioloģisko efektu. Lai identificētu dažādus maisījumus, ķīmiskās kompozīcijas tiek kodētas ķīmiskajos tipos, kuri norāda vielu secību atkarība no tās daudzuma. Kā pirmā viela tiek norādīta tā, no kuras būs visspēcīgākais efekts un kā beidzamā tā, no kuras būs vismazākais efekts.
* Piemēram, ķīmiskais tips 521364 norāda, ka dihidrometiscīns (5) ir visdominējošākais kavalaktons, dihidrokavaīns (2) ir otrais dominējošākais un tā tālāk.
* Pirmie trīs kavalaktoni, kuri norādīti ķīmiskajā tipā, parasti veido vairāk nekā 70% no kopējā kavalaktonu daudzuma ekstraktā. To ir svarīgi zināt, jo tas palīdz izvēlēties kava produktu pēc vēlamā rezultāta.
* Piemēram, ķīmiskais tips, kas sākas ar 426 (kavaīns, dihidrokavaīns un mesticīns), var palīdzēt jums justies atslābinātam, laimīgākam un sociālākam. Tas ir ideāls cilvēkiem, kuri vēlas justies ērtāk sociālās situācijās.
* Daudzi pārdevēji nenorāda ķīmisko tipu savam produktam. Šeit ir viens no piemēriem, kur ražotājs to ir norādījis.

![](https://i.imgur.com/S4pEA9z.png)

## Lietošana

* Kavalaktonu iedarbība uz organismu ir atšķirīga pie dažādām devām un tas kavu padara par universālu nomierinošu līdzekli. Tas var būt piemērots gan vakara atpūtai, gan lai mazinātu uztraukumu un stresu dienas laikā, gan kā palīglīdzeklis miega kvalitātes uzlabošanai.
* Organisma reakcija uz kavu katram indivīdam var būt atšķirīga. Lai panāktu vēlamo efektu, kādam būs nepieciešama lielāka deva, bet citam mazāka.
* Reizēm var būt [pretējā tolerance](https://en.wikipedia.org/wiki/Reverse_tolerance), kas nozīmē, ka pirmajās reizēs cilvēks nejutīs nekādu efektu. Tādās reizēs cilvēki parasti domā, ka kava uz viņiem neiedarbojas. Pretēja tolerance parasti pazūd pēc kāda laika. Tikai ar pacietību un eksperimentējot var sasniegt efektu kā arī atrast pareizo devu atbilstošu tieši savam organismam. Reversās tolerances teorija ir tāda, ka organismam ir “jāpatrenējas”, lai sāktu reaģēt uz kavas aktīvajām vielam. Citi apgalvo, ka problēma ir psiholoģiska un ka efekts tiks sajusts tikai tad, kad būsiet tam gatavs. Ja Jums ir šāda problēma, vienkārši palietojiet kavu vienu vai divas nedēļas līdz beidzot efekts tiks sajusts. Viena lieta būs noteikta, jums būs labs miegs, neatkarībā no tā vai Jums ir pretējā tolerance vai nav.
* Ieteicamā kavalaktonu diennakts deva ir no 250 mg līdz 500 mg. Tomēr daudz eksperti norāda, ka drošāk ir lietot mazākas devas, piemēram no 100 mg līdz 300 mg diennaktī. Eksperti arī norāda, ka kavas lietošana ilgāk par trīs menešiem bez medicīniskās uzraudzības nav ieteicama. Tomēr Klusā okeāna salu iedzīvotāji gadiem ilgi lieto augstas kavalaktonu devas līdz 2500 mg dienā un lietotājiem nav novēroti nelabvēlīgi efekti.
* Pērkot kādu no kavas produktiem, ieteicams iegādāties tādu, kurā ir norādīts kavalaktonu procentuālais daudzums. Kavalaktonu procentuālais daudzums var svārstīties no 30 līdz 70 procentiem. Piemēram, 200 mg kavas ekstrakta kapsula ar 70% kavalaktonu daudzumu patiesībā saturēs 140 mg aktīvo vielu un tā būs īstā deva.
* Piemēram, uz zemāk redzamā produkta iepakojuma ir norādīts kavalaktonu daudzums, kas ir 70%.

![](https://i.imgur.com/lW7G55p.png)

* Svarīgi atzīmēt, ka kava var iedarboties kaitīgi, ja to lieto kopā ar alkoholu, trankvilizatoriem vai citiem recepšu medikamentiem, kuri ietekmē centrālo nervu sistēmu, piemēram, antidepresanti un miega zāles.
* Svarīgi ir lietot tikai tos kava preparātus, kuru sastāvā ir tikai auga saknes ekstrakts, kas ir drošs aknām. Kavas sakne satur arī lielāko kavalaktonu koncentrāciju, it īpaši tajā saknes daļā, kas aug gar augsnes virsmu.

## Saites

* Kava: Nature’s Answer to Stress, Anxiety, and Insomnia
https://www.amazon.com/Kava-Natures-Answer-Anxiety-Insomnia/dp/0761516670
* The Anxiety and Phobia Workbook, Sixth Edition
https://www.newharbinger.com/anxiety-and-phobia-workbook-sixth-edition
* How Does Kava Work? A Lesson in Kavalactones
http://blog.1hourbreak.com/how-does-kava-work-a-lesson-in-kavalactones
* What is Kava Kava, Does it Work and is it Safe?
https://nootriment.com/kava-kava/
* The chemistry and pharmacology of Piper methysticum and related species
https://www.unodc.org/unodc/en/data-and-analysis/bulletin/bulletin_1973-01-01_2_page008.html
* Methysticin and 7,8-Dihydromethysticin are Two Major Kavalactones in Kava Extract to Induce CYP1A1
https://academic.oup.com/toxsci/article-lookup/doi/10.1093/toxsci/kfr235
* True Kava Side Effects
https://kava.com/kava-side-effects/
* How Much Kava To Take?
http://kava.guru/ask-kava-guru/how-much-kava-to-take/
* Emerging Controversy Around Tudei Kava
http://kava.guru/getting-started/emerging-controversy-around-tudei-kava/
